BOSNA I HERCEGOVINA

FEDERACIJA BOSNE I HERCEGOVINE

TUZLANSKI KANTON

GRAD TUZLA

JAVNA USTANOVA CENTAR ZA SOCIJALNI RAD

TUZLA

Tuzla, Kozaračka bb, tel.: +387 35 36 90 10, fax: +387 35 36 90 35, e-mail: info@csrtuzla.ba

Na osnovu člana 32. Pravila Javne ustanove Centar za socijalni rad Tuzla broj:I-01-05-2-48/21 od 29.12.2021.godine i Procedure za prijem u radni odnos broj:01-04-1-1485 od 15.05.2023.godine, direktor Javne ustanove Centar za socijalni rad Tuzla objavljuje,

**J A V N I O G L A S**

 za prijem u radni odnos

za radna mjesta:

1. Pravnik -1 izvršilac na određeno vrijeme u trajanju od 12 mjeseci

2. Socijalni radnik - 1 izvršilac na neodređeno vrijeme uz probni rad do tri (3) mjeseca

**Kandidati treba da ispunjavaju opšte i posebne uslove Javnog oglasa**

**Opšti uslovi su:**

- da je državljanin Bosne i Hercegovine,

- da je stariji od 18 godina,

- da je zdravstveno sposoban za poslove za koje se kandiduje.

**Pored opštih uslova predviđenih zakonom, kandidati pod brojem jedan (1) treba da ispunjavaju posebne uslove:**

1. Završen fakultet za zvanje diplomirani pravnik, VSS VII stepen ili visoko

 obrazovanje prvog, drugog ili trećeg ciklusa bolonjskog sistema studiranja koji se vrednuje

 sa najmanje 240 ECTS bodova - pravne struke

2. Jedna godina radnog iskustva na pravnim poslovima

3. Poznavanje rada na računaru

**Opis poslova za kandidate pod brojem jedan (1)**

- prati pravne propise iz oblasti računovodstva i finansija,

- obavlja poslove javnih nabavki u skladu sa pozitivnim zakonskim propisnima,

- pruža stručnu pomoć radnicima iz oblasti finansija i računovodstva,

- izrađuje nacrte opštih akata, odluke, rješenja iz oblasti računovodstva i finansija,

- obavlja i druge poslove po nalogu rukovodioca Službe i direktora,

- za svoj rad odgovoran je rukovodiocu Službe i direktoru.

**Pored opštih uslova predviđenih zakonom, kandidati pod brojem dva (2) treba da ispunjavaju posebne uslove:**

1. Završen fakultet za zvanje diplomirani socijalni radnik, VSS VII stepen ili visoko

 obrazovanje prvog, drugog ili trećeg ciklusa bolonjskog sistema studiranja koji se vrednuje

 sa najmanje 240 ECTS bodova iz oblasti socijalnog rada

2. Jedna godina radnog iskustva u struci

3. Poznavanje rada na računaru

4. Posjedovanje vozačke dozvole „B“ kategorije

**Opis poslova za kandidate pod brojem dva (2)**

- provodi aktivnosti koje se odnose na pružanje pomoći licima izloženim zlostavljanju i

 nasilju u porodici u skladu sa zakonom,

- vrši smještaj odraslih lica u odgovarajuće ustanove,

- preduzima potrebne socijalno-zaštitne mjere u zaštiti imovine, prava i interesa odraslih

 lica pod starateljstvom, te daje prijedloge o eventualnom smještaju istih u socijalne,

 zdravstvene ustanove i porodice i po potrebi vrši popraćaj,

- preduzima mjere zaštite, pružanja pomoći i zbrinjavanja djece bez roditeljskog staranja,

- preduzima mjere radi ostvarivanja prava djece iza roditelja i zaštite njihove imovine,

- radi na zaštiti grubo zanemarene djece od strane roditelja i daje prijedlog za pokretanje

 krivičnog postupka,

- učestvuje u postupku razvrstavanja djece i omladine sa smetnjama u razvoju,

- radi sa vaspitno zanemarenim i vaspitno zapuštenim maloljetnicima u cilju saniranja

 porodičnih odnosa, učestvuje u izradi izvještaja sudu i predlaže vaspitne mjere, po potrebi

 radi na prihvatanju maloljetnika iz skitnje, te radi na sprovođenju mjera pojačanog nadzora

 nad maloljetnicima,

- preduzima mjere i pruža pomoć starim, materijalno neobezbjeđenim licima,

- radi na zaštiti lica sklonih asocijalnom ponašanju,

- radi na saniranju porodičnih odnosa i konfliktnih situacija, prije, u toku i nakon razvoda

 braka, sprovodi postupak posredovanja prije pokretanja postupka za razvod braka,

- radi na prihvatanju lica sa izdržavanja kazne u KPD,

- daje prijedlog sudu o povjeravanju djece u brakorazvodnom postupku i postupku

 izmjene sudskih odluka,

- učestvuje u postupku povjeravanja i održavanja ličnih odnosa i neposrednih kontakata

 roditelja i djece koji su u nadležnosti Centra,

- pruža pomoć u slučajevima vanbračne trudnoće i utvđivanja očinstva,

- obavlja i druge poslove po nalogu rukovodioca Službe i direktora

**Kandidati treba da dostave:**

* Prijavni obrazac koji se može preuzeti na web stranici JU Centar za socijalni rad Tuzla www.csrtuzla.ba
* Biografiju
* Uvjerenje o državljanstvu BiH (da nije starije od šest mjeseci)
* Izvod iz matične knjige rođenih (original ili ovjerena kopija)
* Dokaz da se na kandidata ne odnosi član IX 1. Ustava BiH (ovjerena izjava)
* Diplomu o završenom fakultetu
* Dodatak diplome o završenom studiju za diplomante koji su obrazovanje završili po bolonjskom sistemu obrazovanja,
* Dokaz o radnom iskustvu u struci nakon sticanja VSS ( uvjerenje/potvrda, izdata od strane poslodavca/poslodavaca, kod kojeg/kojih je to iskustvo stečeno u čijem sadržaju treba da bude navedeno: naziv radnog mjesta na koje je kandidat bio raspoređen, stručna sprema koja se traži za to radno mjesto, opis poslova na kojima je radio, precizan period angažovanja kandidata na tim poslovima)
* Uvjerenje Službe za zapošljavanje o trajanju nezaposlenosti nakon sticanja VII stepena stručne spreme (original ne stariji od 30 dana)
* Kandidati koji ostvaruju prioritet u zapošljavanju u smislu odredaba člana 16. Zakona o dopunskim pravima branitelja i članova njihovih porodica („Službene novine Tuzlanskog kantona“, broj: 10/20.), dužni su priložiti dokaz kojim potvrđuju pripadnost jednoj od kategorija boračke populacije.
* Dokaz o poznavanju rada na računaru (uvjerenje, certifikat, potvrda izdata od strane ovlaštenog edukatora iz navedene oblasti)
* Dokaz o posjedovanju vozačke dozvole „B“ kategorije (kopija vozačke dozvole) za radno mjesto pod brojem (2)

Tražena dokumentacija mora biti dostavljena u originalu ili ovjerenoj fotokopiji (ovjera kopija ne može biti starija od 3 mjeseca računajući od dana ovjere dokumenta do dana predaje dokumentacije po javnom oglasu).

Napomena: kao dokaz o radnom iskustvu neće se prihvatiti potvrda od PIO/MIO s obzirom da se na istoj ne vidi na kojim poslovima je kandidat stekao radno iskustvo.

Pripadnost braniocima i članovima njihovih porodica vrednuje se u skladu sa Zakonom o dopunskim pravima branitelja i članova njihovih porodica („Službene novine Tuzlanskog kantona“, broj: 10/20).

Javni oglas objaviti će se u dnevnim novinama, na web stranici JU Centar za socijalni rad Tuzla, web stranici JU Službe za zapošljavanje Tuzlanskog kantona i ostaje otvoren 8 dana od dana posljednje objave.

Kandidati čije prijave budu blagovremene i potpune testirati će se od strane Komisije za izbor po Javnom oglasu, a o datumu testiranja kandidati koji ispunjavaju opće i posebne uslove koji su traženi Javnim oglasom biti će blagovremeno obaviješteni.

Nepotpune, neuredne i neblagovremene prijave neće se uzeti u ramatranje, kao i prijave kandidata koji ne ispunjavaju uslove utvrđene Javnim oglasnom.

Podnosilac neblagovremene, nepotpune i neuredne prijave nije učesnik javnog oglasa, te nema pravo za pobijanje odluke o izboru kandidata ili čitavog postupka za zasnivanje radnog odnosa

Izabrani kandidat će biti u obavezi u roku od 5 dana od dana pravosnažnosti odluke o prijemu kandidata dostaviti uvjerenje o nevođenju krivičnog postupka i ljekarsko uvjerenje.

Prijave sa dokumentacijom dostaviti putem pošte ili lično na adresu:

JAVNA USTANOVA

CENTAR ZA SOCIJALNI RAD TUZLA

75 000 TUZLA

Ul.Kozaračka bb

Sa naznakom :„PRIJAVA NA JAVNI OGLAS

ZA PRIJEM U RADNI ODNOS ZA POZICIJU PRAVNIKA ILI SOCIJALNOG RADNIKA“